মেহেদী হাসান মিরাজ
মেহেদী হাসান মিরাজ (জন্ম: ২৫ অক্টোবর ১৯৯৭) একজন বাংলাদেশী ক্রিকেটার। তিনি জন্মগ্রহণ করেন বরিশাল জেলার বাকেরগঞ্জ উপজেলার র‌ঙ্গশ্রী ইউনিয়ন এ। জীবিকার তাগিদে একসময় তার বাবার সাথে পুরো পরিবার খুলনা চলে গেলে তিনি সেখানেই বেড়ে উঠেন।তিনি প্রাতিষ্ঠানিক শিক্ষা গ্রহণ করেন বাংলাদেশ নৌবাহিনী স্কুল এন্ড কলেজ,খুলনা হতে। বর্তমানে তিনি বাংলাদেশ জাতীয় ক্রিকেট দলের একজন নিয়মিত সদস্য এবং একজন পরিপূর্ণ অল-রাউন্ডার ক্রিকেটার হিসেবে ভূমিকা পালন করছেন। ২০১৫ সালের ডিসেম্বরে তিনি ২০১৬ আইসিসি অনূর্ধ্ব-১৯ ক্রিকেট বিশ্বকাপ প্রতিযোগিতায় বাংলাদেশের অনূর্ধ্ব ১৯ ক্রিকেট দলের অধিনায়ক হিসেবে নির্বাচিত হন।